། །ཆོས་ཀྱི་རྗེ་དཔལ་ལྡན་བླ་མ་དམ་པ་རྣམས་ལས་དམ་པའི་ཆོས་ཇི་ལྟར་ཐོབ་
པའི་ཚུལ་ལེགས་པར་བཤད་པ་ཟབ་རྒྱས་ཆོས་ཀུན་གསལ་བའི་ཉིན་བྱེད་
ལས་རྗེ་བཙུན་གྲུབ་པའི་འཁོར་ལོས་སྒྱུར་བ་དཔལ་ས་སྐྱ་པ་
ཆེན་པོ་འཇམ་མགོན་བསོད་ནམས་དབང་པོའི་ཞལ་སྔ་
ནས་ཀྱིས་རྗེས་སུ་བཟུང་བའི་སརྒ་ཞེས་
བྱ་བ་བཞུགས་སོ།།
རྒྱ་གར་སྐད་དུ། དྷརྨཱ་སྱ་སྭཱ་མི་ཤྲཱི་མ་ནྣངྒུ་རེ་བྷྱསྶདྷརྨཱ་ཡ་ཐཱ་ཤཱུ་ཏ་སྱ་ན་ཡསྨུ་བྷ་གི་ཏ་གམྦྷི་
ར་པུཎྚི་དྷརྨ་སྶརྦ་ཀཱ་ཤ་སྱ་སུརྻ་ནཱ་མཿ བོད་སྐད་དུ། ཆོས་ཀྱི་རྗེ་དཔལ་ལྡན་བླ་མ་དམ་པ་རྣམས་
ལས་དམ་པའི་ཆོས་ཇི་ལྟར་ཐོབ་པའི་ཚུལ་ལེགས་པར་བཤད་པ་ཟབ་རྒྱས་ཆོས་ཀུན་གསལ་
བའི་ཉིན་བྱེད་ཅེས་བྱ་བ། རྗེ་བཙུན་བླ་མ་བཀའ་དྲིན་ཅན་རྣམས་ཀྱི་ཞབས་ལ་གུས་པས་
ཕྱག་འཚལ་ཞིང་སྐྱབས་སུ་མཆིའོ། །ཚེ་རབས་ཐམས་ཅད་དུ་རྗེས་སུ་བཟུང་དུ་གསོལ།
སྔོན་ཚེ་གྲངས་མེད་བསྐལ་པའི་དུས་ནས་ཡན་ལག་བདུན་ལྡན་སྐུ་བརྙེས་ཀྱང༌། །གདུལ་
བྱ་དྲང་ཕྱིར་འཕགས་པའི་ཡུལ་དུ་མཛད་པ་བཅུ་གཉིས་སྟོན་མཛད་པའི། །ལྷ་མིའི་མགོན་
པོ་ཟས་གཙང་སྲས་དང་དེས་གསུང་ལུང་རྟོགས་དམ་པའི་ཆོས། །རྒྱལ་སྲས་བསྟན་འཛིན་
དགེ་འདུན་ཚོགས་ལ་བྱང་ཆུབ་བར་དུ་སྐྱབས་སུ་མཆི། ༡ །རྒྱལ་བས་གསུངས་པའི་མདོ་
དང་སྔགས་ཀྱི་བཀའ། །མཁའ་མཉམ་གདུལ་བྱའི་དོན་དུ་སྡུད་མཛད་པའི། །གསང་བའི་
བདག་དང་དགྲ་བཅོམ་བྱང་སེམས་ཚོགས། །རིམ་པར་བྱོན་པ་རྣམས་ལ་བདག་ཅག་དད། ༢།
95

དཔལ་ས་སྐྱ་པ་ཆེན་པོ་འཇམ་མགོན་བསོད་ནམས་དབང་པོའི་ཞལ་སྔ་ནས་ཀྱིས་རྗེས་སུ་བཟུང་བའི་སརྒ།
རྒྱུ་དང་འབྲས་བུའི་ཐེག་པའི་གསུང་རབ་ཀྱི། །དགོངས་པ་རང་དབང་འགྲེལ་བའི་སྐྱེས་ཆེན་
མཆོག །འཕགས་ཡུལ་མཛེས་པར་བྱེད་པའི་འགྲོ་བའི་གཉེན། །པཎ་གྲུབ་དབང་པོ་དེ་དག་
ཕྱག་གི་གནས། ༣ །བོད་ཡུལ་མཐའ་འཁོབ་མུན་པའི་གླིང་ཆེན་པོར། །དམ་ཆོས་ཉི་མས་
ཀུན་ཏུ་གསལ་མཛད་པའི། །འཇིག་རྟེན་མིག་གྱུར་སྒྲ་བསྒྱུར་ལོ་པཎ་རྣམས། །བཀའ་དྲིན་
དྲན་པས་ཡང་ཡང་ཕྱག་བགྱི་འོ། ༤ །གངས་ཅན་ལྗོངས་འདིར་མདོ་སྔགས་ཕྱོགས་རེ་
བའི། །བསྟན་འཛིན་མང་ཡང་ཡོངས་རྫོགས་བསྟན་པའི་བདག །འཇམ་པའི་དབྱངས་
དང་མཐུ་སྟོབས་མགོན་པོ་ཡིས། །མངོན་སུམ་རྗེས་བཟུང་ས་སྐྱའི་བླ་ཆེན་རྒྱལ། ༥ །དེ་སྲས་
ཐམས་ཅད་མཁྱེན་པ་བསོད་ནམས་རྩེ། །བོད་ཡུལ་རྡོར་འཛིན་གཙུག་རྒྱན་གྲགས་པའི་
མཚན། །ཐུབ་དབང་གཉིས་པ་ས་སྐྱ་པཎ་ཆེན་དང༌། །དཔལ་ལྡན་འཕགས་པའི་ཡོན་ཏན་
བསམ་བཞིན་འདུད། ༦ །དེ་ལྟའི་སྐྱེས་ཆེན་རྣམས་ཀྱི་བསྟན་པའི་རྒྱུན།
།སྙིགས་མའི་དུས་
འདིར་ཆེས་ཆེར་གསལ་བ་ལ། །གཞན་དང་མཚུངས་པ་མེད་པའི་མཛད་པ་ཅན། །སྔགས་
འཆང་ཀུན་དགའ་རིན་ཆེན་གཙུག་ན་མཛེས། ༧ །གང་སྐུ་ཉི་མ་འབུམ་གྱི་གཟི་འབར་ཞིང༌།།
དེ་གསུང་ལུགས་གཉིས་འདོད་པ་འཇོ་བ་ཅན། །ཁྱོད་ཐུགས་བྱིས་པའི་བློ་ཡིས་དཔག་དཀའ་
བའི། །གྲུབ་མཆོག་དབང་པོའི་མཚན་གྱིས་བདག་སྐྱོངས་ཤིག ༨ །སྙིགས་དུས་དམུ་རྒོད་
འདུལ་དཀའི་སེམས་ཅན་རྣམས། །འཇམ་དེས་ཞི་བ་ཆེན་པོའི་འཕྲིན་ལས་ཀྱིས། །འདུལ་
མཁས་ཅི་མཛད་བསྟན་འགྲོའི་དོན་གྱུར་པའི། །ཡབ་རྗེ་སྦས་པའི་སངས་རྒྱས་གང་དེས་
སྲུངས། ༩ །དུས་གསུམ་རྒྱལ་བ་ཀུན་གྱི་སྤྱི་གཟུགས་མཆོག །མཆོག་དང་ཐུན་མོང་དངོས་
གྲུབ་སྩོལ་བའི་ལྷ། །ལྷ་མཆོག་དཀྱིལ་འཁོར་གཙོ་བོ་རིགས་བརྒྱའི་བདག །བདག་གི་སྐྱབས་
གཅིག་རྗེ་བཙུན་མུས་པར་འདུད།༡༠ །གཞན་ཡང་རྒྱལ་བའི་བསྟན་པ་གཅེས་འཛིན་པའི།།
འགྲོ་ཀུན་དགའ་མཛད་དོན་གཉིས་ལྷུན་གྲུབ་དང༌། །སྦྱིན་སོགས་ཕར་ཕྱིན་སྤྱོད་པ་མཐར་
སོན་པའི། །སྙན་པའི་གྲགས་པ་གསལ་དེ་བསྔགས་པར་འོས། ༡༡ །ཟབ་ཡངས་མན་ངག་
96

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ།
པོད་གཉིས་པ།
ཀུན་ལ་དབང་ཕྱུག་པའི། །རིམ་གཉིས་ཏིང་འཛིན་ཟབ་མོ་རབ་བརྟན་དང༌། །ངག་དབང་
ལྷ་དང་དབྱེར་མེད་ཐམས་ཅད་མཁྱེན།
།ཆོས་ཀྱི་གྲགས་པ་སྲིད་ན་གསལ་དེ་བསྔགས། ༡༢ །
དེ་སོགས་རྩ་བརྒྱུད་བླ་མའི་བཀའ་དྲིན་ལས།།དམ་ཆོས་ཐོས་ཚུལ་ལེགས་པར་བཤད་
པའི་གཏམ། །ཟབ་རྒྱས་ཆོས་ཀུན་གསལ་བའི་ཉིན་བྱེད་འདི། །འཆད་པར་འགྱུར་གྱི་དོན་
གཉེར་དགའ་བས་ཉོན། ༡༣ །
འདིར་སྐལ་བ་དང་ལྡན་པའི་སྐྱེས་བུ་རྣམས་ཤིན་ཏུ་རྙེད་པར་དཀའ་བའི་དལ་འབྱོར་
གྱི་མི་ལུས་རིན་པོ་ཆེ་ལན་ཅིག་ཙམ་ཐོབ་པའི་དུས་འདིར། རང་དང་ཕ་མ་རིགས་དྲུག་གིས་
བསྡུས་པའི་སེམས་ཅན་ཐམས་ཅད་རྣམ་པར་གྲོལ་བ་རིན་པོ་ཆེའི་གླིང་དུ་ཕྱིན་པར་བྱེད་པའི་
ཐབས་ལ་དུས་འཁོར་མོ་ཡུག་ཏུ་འབད་པར་བྱ་དགོས་པ་ཡིན་ཏེ། ཇི་སྐད་དུ། མི་ཡི་གྲུ་ལ་
བརྟེན་ནས་ནི། །སྡུག་བསྔལ་ཆུ་བོ་ཆེ་ལས་སྒྲོལ། །གྲུ་འདི་ཤིན་ཏུ་རྙེད་དཀའ་བས། །རྨོངས་
པ་དུས་སུ་གཉིད་མ་ལོག །ཅེས་གསུངས་པས་སོ། །ཇི་ལྟར་འབད་པར་བྱ་བའི་ཚུལ་ཡང༌།
ཆོས་མངོན་པ་ལས།ཚུལ་གནས་ཐོས་དང་བསམ་ལྡན་པས༎བསྒོམ་པ་ལ་ནི་རབ་ཏུ་སྦྱོར། །
ཞེས་གསུངས་པ་ལྟར་ཐོག་མ་ཉིད་དུ་ལེགས་པའི་ཡོན་ཏན་ཐམས་ཅད་ཀྱི་གཞིར་གྱུར་པ་
ལྷག་པ་ཚུལ་ཁྲིམས་ཀྱི་བསླབ་པ་རིན་པོ་ཆེ་ལ་གནས་དགོས་པ་ཡིན་པ་ལས། ཚུལ་ཁྲིམས་
དེ་ཡང༌། རྒྱུད་རྡོ་རྗེ་རྩེ་མོ་ལས། སོ་སོར་ཐར་དང་བྱང་ཆུབ་སེམས། །རིག་འཛིན་རང་གི་
ངོ་བོ་འོ། །ཞེས་དང་། བདེ་མཆོག་གི་གཞུང་ལས། གོང་ནས་གོང་མའི་སྡོམ་པ་ནི། །བུ་ཁྱོད་
ཀྱིས་ནི་གཟུང་བྱ་སྟེ། །གྲོལ་བའི་རྒྱུ་ནི་དེ་ལས་གཞན། །ཐབས་ནི་ཅུང་ཟད་ཡོད་མ་ཡིན།།
ཞེས་གསུངས་པ་ལྟར་གཞི་སྡོམ་པ་གསུམ་ཐོབ་ལ་མ་ཉམས་པར་བྱས་ནས། དེའི་འོག་
ཏུ་བརྒྱུད་པ་དྲི་མ་མེད་པ་ལས་འོངས་པའི་གསུང་རབ་རྣམ་པར་དག་པའི་ཚིག་དོན་རྣམས།
ཐོས་པ་དང་བསམ་པ་དང་སྒོམ་པའི་ཚུལ་ལ་བརྩོན་འགྲུས་དང་ནན་ཏན་སྙིང་པོར་བགྱིད་
པའི་སྒོ་ནས་དལ་འབྱོར་གྱི་རྟེན་ལན་ཅིག་ཙམ་ཐོབ་པ་འདི་དོན་ཡོད་པར་བྱ་དགོས་པ་ལས།
97

དཔལ་ས་སྐྱ་པ་ཆེན་པོ་འཇམ་མགོན་བསོད་ནམས་དབང་པོའི་ཞལ་སྔ་ནས་ཀྱིས་རྗེས་སུ་བཟུང་བའི་སརྒ།
བདག་ཅག་གིས་ཡོངས་འཛིན་དམ་པ་རྣམས་ཀྱི་ཞབས་ཀྱི་པདྨོ་ལ་གཏུགས་ཏེ་དམ་པའི་
ཆོས་ཀྱི་བདུད་རྩི་ཇི་ལྟར་ཐོས་པའི་ཚུལ་མདོ་ཙམ་ཞིག་བརྗོད་ན། གང་གི་ཞལ་གྱི་དཀྱིལ་
འཁོར་མཐོང་ཙམ་གྱིས། །འགྲོ་ཀུན་དབང་དུ་བསྡུ་བའི་མཐུ་སྟོབས་ཅན། །པདྨ་འབྱུང་
གནས་དུས་མཐར་དགེ་སློང་ཚུལ། །གྲུབ་མཆོག་བསོད་ནམས་དབང་པོར་སྙིང་ནས་འདུད།།
ཅེས་པའི་བསྟོད་ཡུལ་དམ་པར་གྱུར་པ་བདག་ཅག་གི་འདྲེན་མཆོག །ས་གསུམ་གྱི་བླ་མ་
དཔལ་ས་སྐྱ་པ་ཆེན་པོ་འཇམ་པའི་དབྱངས་བྱམས་པ་དཔལ་ངག་དབང་བསོད་ནམས་དབང་
པོ་གྲགས་པ་རྒྱལ་མཚན་དཔལ་བཟང་པོ་བའི་དྲུང་དུ། རང་ལོ་བཅུ་བཞིར་སླེབས་པ་འཕགས་
པའི་ཡུལ་ན་ཐུན་མོང་ཞེས་གྲགས་པ་ལྕགས་ཕོ་ཁྱིའི་ལོ་དབོ་ཟླ་བའི་ཡར་ངོའི་གྲལ་ཚེས་
བཅུ་བཞིའི་ཉིན་དཔལ་ས་སྐྱའི་དབུ་རྩེ་རྙིང་མར་བསྟན་པའི་རྩ་བ་སོ་སོར་ཐར་པ་དགེ་
བསྙེན་དང་དགེ་ཚུལ་གྱི་སྡོམ་པ་རྣམ་པར་དག་པ་ཐོབ་པའི་བརྒྱུད་པ་ནི། ཡང་དག་པ་
རྫོགས་པའི་སངས་རྒྱས་ཤཱཀྱ་ཐུབ་པའི་དབང་པོ། ཤཱི་རི་པུ་ཏྲ། རྒྱལ་པོའི་ཁབ་ཤིང་ཐག་ཅན་དུ་
འཁྲུངས་པ། སྲས་སྒྲ་གཅན་འཛིན། གྲོང་ཁྱེར་སེར་སྐྱར། བྲམ་ཟེ་སྒྲ་གཅན་འཛིན། རཱ་ཌར་འཁྲུངས་པའི་ས་
ར་ཧ་ཡིན། འཕགས་པ་ཀླུ་སྒྲུབ། ལྷོ་ཕྱོགས་བེེ་ཏའི་ཡུལ། གུ་ཎ་མི་ཊ། འདིས་དབུ་མ་རྩ་ཤེས་ལ་འགྲེལ་
པ་མཛད། རིན་ཆེན་བཤེས་གཉེན། ལམ་འབྲས་ཀྱི་ལོ་རྒྱུས་སུ་དྷརྨཱ་མི་ཏྲར་བཤད། དཔལ་ལྡན་ཆོས་སྐྱོང་།
ཟླ་བའི་གྲོང་དུ་འཁྲུངས་པའི་བི་རུ་པ་ཡིན། གུ་ཎ་པ་རི། ཆོས་ཀྱི་ཕྲེང་བ། འབྱུང་གནས་སྦས་པ།
དྲན་པ་ཉེར་བཞག་ཕྱིས་འགྱུར་གྱི་པཎྜི་ཏ། པཎྜི་ཏ་ཆེན་པོ་ཤཱཀྱ་ཤྲཱི། ཁ་ཆེ་ཁྲི་བརྟན་གྱི་གྲོང་ཁྱེར་སྲ་ལྭ་རང་
རར་འཁྲུངས་པ། ས་སྐྱ་པཎྜི་ཏ་ཆེན་པོ། ཁང་སྟོན་འོད་ཟེར་རྒྱལ་མཚན། ཆོས་རྗེ་མཉམ་མེད་
པ༑ སྔགས་འཆང་གཟུངས་དཔལ། ཆོས་རྗེ་དགེ་བཟང་པ། ཆོས་རྗེ་ཨཱ་ནནྡ་པ། གྲུབ་ཆེན་
ཆོས་ཀྱི་རིན་ཆེན། སེམས་དཔའ་ཆེན་པོ་བརྩོན་འགྲུས་རྒྱ་མཚོ། ཆོས་རྗེ་ཆོས་རྒྱལ་དཔལ་
འབྱོར། མཁན་ཆེན་ནམ་མཁའ་དབང་ཕྱུག །དཔལ་ས་སྐྱ་པ་ཆེན་པོ་འཇམ་མགོན་གྲུབ་
པའི་འཁོར་ལོས་སྒྱུར་བ་བསོད་ནམས་དབང་པོ། དེས་བདག་ས་སྐྱ་པ་ངག་དབང་ཀུན་དགའ་
98

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་གཉིས་པ།
བསོད་ནམས་ལའོ། །དུས་ཕྱིས་དཔལ་ས་སྐྱའི་སྡེ་བསྟན་པ་གདུང་བརྒྱུད་དང་བཅས་པའི་ཁུར་འདི་མི་བྱ་བ་མཐུ་
མེད་བྱུང་བ་ནས། དགེ་ཚུལ་དང་ཚངས་སྤྱོད་དགེ་བསྙེན་གྱི་བསླབ་པ་འབུལ་ཚོགས་བགྱིས་ཏེ་ཡོངས་རྫོགས་དགེ་བསྙེན་རྡོ་རྗེ་འཛིན་
པའི་མིང་བཏགས་ཙམ་དུ་གནས་པ་ལགས། ཡང་ན་ཁ་ཆེ་པཎ་ཆེན་གྱི་རྗེས་སུ། མཁན་ཆེན་རྡོ་རྗེ་དཔལ།
མཁན་ཆེན་འོད་ཟེར་དཔལ། མཁན་ཆེན་བསོད་ནམས་དཔལ། མཁན་ཆེན་བཀྲས་ཚུལ།
ཤར་པ་ཡེ་རྒྱལ། ངོར་ཆེན་ཀུན་བཟང༌། བྱམས་ཆེན་རབ་འབྱམས་པ། འཇམ་དབྱངས་ཀུན་
དགའ་ཆོས་བཟང༌། སྤྱན་སྔ་ངག་དབང་ཆོས་གྲགས། གྲུབ་མཆོག་བསོད་ནམས་དབང་པོ།
དེས་བདག་ལའོ། །
ཡང་རྗེ་དེ་ཉིད་ཀྱི་དྲུང་དུ། དབུ་སེམས་ཀྱི་ལུགས་ལས་ཁྱད་པར་དུ་འཕགས་པའི་
བརྒྱུད་པ་གཉིས་ལྡན་གྱི་ཆོ་གའི་སེམས་བསྐྱེད་ཀྱི་སྡོམ་པ་ཐོབ་ནས། དེའི་ཡིག་ཆ་རྗེ་དཀོན་
མཆོག་ལྷུན་གྲུབ་ཀྱིས་མཛད་པའི་ལུང་ཡང་ནོས་སོ། །
དབང་གི་སྐོར་ལ། ཐོག་མར་གྲུབ་ཆེན་ཛེ་ཏ་རིའི་ལུགས་ཀྱི་མགོན་པོ་ཚེ་དཔག་
མེད་ལྷ་དགུའི་དཀྱིལ་འཁོར་དུ་དབང་བསྐུར་བ་ཐོབ་པའི་བརྒྱུད་པ་ནི། ཚེ་དཔག་མེད།
སློབ་དཔོན་སྙིང་པོའི་ཞབས། ཛེ་ཏ་རི་དགྲ་ལས་རྣམ་རྒྱལ། སློབ་དཔོན་བྱང་ཆུབ་བཟང་
པོ༑ ཏིང་ངེ་འཛིན་བཟང་པོ། རྡོ་རྗེ་གདན་པ། བ་རི་ལོ་ཙཱ་བ། བླ་མ་ས་སྐྱ་པ་ཆེན་པོ། བླ་
ཆེན་བསོད་ནམས་རྩེ་མོ། རྗེ་བཙུན་གྲགས་པ་རྒྱལ་མཚན། ས་སྐྱ་པཎྜི་ཏ། ཤར་པ་རྡོ་རྗེ་
འོད་ཟེར། བླ་མ་བཀྲ་ཤིས་འོད་ཟེར། ཨེ་པ་འཁོན་སྟོན། བླ་མ་འཇམ་དབྱངས་ཆེན་པོ། བྱང་
སེམས་རྒྱལ་ཡེ། གྲགས་པ་དཔལ། སྲུ་ལུང་པ་ཀུན་སྨོན། བྲག་ཕུག་པ་བློ་གྲོས་བརྟན་པ། བླ་
མ་དཔལ་ལྡན་ཚུལ་ཁྲིམས། ཆོས་རྗེ་ཡེ་ཤེས་རྒྱལ་མཚན། རྗེ་བཙུན་ཀུན་དགའ་བཟང་པོ།
ཆོས་རྗེ་དཔལ་ལྡན་རྡོ་རྗེ། ཡོངས་འཛིན་དཀོན་མཆོག་འཕེལ། ས་ལོ་འཇམ་པའི་རྡོ་རྗེ།
སྙིགས་དུས་ཀྱི་བསྟན་པའི་གསལ་བྱེད་ཆེན་པོ་སྔགས་འཆང་ངག་གི་དབང་པོ་ཀུན་དགའ་
རིན་ཆེན། གྲུབ་མཆོག་བསོད་ནམས་དབང་པོ། དེས་བདག་ལའོ། །ཡང་ན་ངོར་ཆེན་
99

དཔལ་ས་སྐྱ་པ་ཆེན་པོ་འཇམ་མགོན་བསོད་ནམས་དབང་པོའི་ཞལ་སྔ་ནས་ཀྱིས་རྗེས་སུ་བཟུང་བའི་སརྒ།
མུས་ཆེན་སེམས་དཔའ་ཆེན་པོ་དཀོན་མཆོག་རྒྱལ་མཚན། རྗེ་ཀུན་དགའ་དབང་ཕྱུག །
ཡོངས་འཛིན་མན་སྔར་བཞིན་ནོ། །
ཡང་མ་གཅིག་གྲུབ་པའི་རྒྱལ་མོ་ལུགས་ཀྱི་ཚེ་དཔག་མེད་ཀྱི་དབང་བཞི་བྱིན་རླབས་
ཀྱི་ཚུལ་དུ་བསྐུར་བ་ཐོབ་པའི་རྒྱུད་པ་ནི། ཚེ་དཔག་མེད། མ་གཅིག་གྲུབ་པའི་རྒྱལ་མོ། ཏི་
ཕུ་པ། རས་ཆུང་བ། མི་ལ་རས་པ། དྭགས་པོ་ལྷ་རྗེ། ཐ་ཙ་བ། འབྲི་གུང་པ། སྤྱན་སྔ་བ།
ཡང་དགོན་པ། སྤྱན་སྔ་རིན་ཆེན་ལྡན། རྗེ་ཟུར་ཕུག་པ། འབའ་ར་བ་རྒྱལ་མཚན་དཔལ།
ཆོས་རྗེ་བདེ་ལེགས་རིན་ཆེན། ཀུན་དགའ་དཔལ་བཟང༌། དབུ་མ་པ་དཔལ་ལྡན་བཟང་
པོ༑ དྲིན་ཆེན་དཔལ་ལྡན་མགོན་པོ། རྗེ་སངས་རྒྱས་རིན་ཆེན། ས་ལོ་ཐམས་ཅད་མཁྱེན་
པ༑ སྔགས་འཆང་ཆོས་ཀྱི་རྒྱལ་པོ། གྲུབ་མཆོག་བསོད་ནམས་དབང་པོ། དེས་བདག་ལའོ།།
ཡང་བླ་མེད་རྡོ་རྗེ་ཐེག་པའི་སྨིན་བྱེད་ཀྱི་ཐོག་མ་རྗེ་བཙུན་ས་སྐྱ་པའི་ཡབ་ཆོས་ལྷད་
མེད་དཔལ་རྡོ་རྗེ་གཞོན་ནུའི་རྡུལ་ཚོན་གྱི་དཀྱིལ་འཁོར་དུ་དབང་བཀའ་རྣམ་པར་དག་
པ་སྨིན་རྒྱས་སུ་ཐོབ་པའི་རྒྱུད་པ་ནི། ཆོས་སྐུ་ཀུན་ཏུ་བཟང་པོ། ལོངས་སྐུ་རྡོ་རྗེ་སེམས་
དཔའ། སྤྲུལ་སྐུ་པདྨ་འབྱུང་གནས། འཁོན་ཀླུའི་དབང་པོ། འཁོན་རྡོ་རྗེ་རིན་ཆེན། འཁོན་
ཤེས་རབ་ཡོན་ཏན། འཁོན་རྡོ་རྗེ་གཙུག་ཏོར། འཁོན་དགེ་སྐྱབས། འཁོན་དགེ་མཐོང༌།
འཁོན་སྟོན་བལ་པོ། འཁོན་ཤཱཀྱ་བློ་གྲོས། འཁོན་ཤེས་རབ་ཚུལ་ཁྲིམས། འཁོན་དཀོན་
མཆོག་རྒྱལ་པོ། བླ་མ་ས་སྐྱ་པ་ཆེན་པོ། སློབ་དཔོན་བསོད་ནམས་རྩེ་མོ། རྗེ་བཙུན་གྲགས་
པ་རྒྱལ་མཚན། ཆོས་རྗེ་ས་པཎ། ཆོས་རྒྱལ་འཕགས་པ། ཁ་འུབ་པ་འོད་ལྡན་དཔལ།
བུ་ལུང་པ་ཀུན་དགའ་རྡོ་རྗེ། ལོ་ཙཱ་བ་མཆོག་ལྡན་ལེགས་པའི་བློ་གྲོས། དགའ་ལྡན་
པ་ཀུན་བསོད། གན་པ་རིན་རྒྱལ། བླ་མ་དམ་པ་བསོད་ནམས་རྒྱལ་མཚན། བླ་ཆེན་ཀུན་
རྒྱལ། ཐེག་ཆེན་ཀུན་བཀྲས། འཇམ་དབྱངས་ནམ་མཁའ་རྒྱལ་མཚན། བདག་ཆེན་རྒྱ་དཀར་
ཤེས་རབ་རྒྱལ་མཚན། ས་ལོ་འཇམ་པའི་